
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παραχώρηση στο Δήμο Απολλωνιών Ν. Λευκάδας, της 
χρήσης και εκμετάλλευσης της ζώνης αγκυροβο¬ 


λιού τουριστικών σκαφών στον όρμο Βασιλικής 

Λευκάδας. 1 

Υπαγωγή υπαλλήλων του Κρατικού Ωδείου Θεσ¬ 
σαλονίκης στην αρμοδιότητα του Κοινού υπηρε¬ 
σιακού Συμβουλίου. 2 

Τροποποίηση της 22233/3.5.2001 απόφασης «Σύστα¬ 
ση Επιτροπής για την ανάδειξη του αρχαίου Θεά¬ 
τρου Φιλίππων. 3 

Χορήγηση άδειας ίδρυσης και λειτουργίας Ωδείου 

στην Ανδρομάχη Σταλήμερου. 4 

Μεταβίβαση δικαιώματος υπογραφής «Με εντολή Γενι¬ 
κού Γραμματέα Περιφέρειας» στον Προϊστάμενο της 
Διεύθυνσης Αστικής Κατάστασης και Αλλοδαπών και 

Μετανάστευσης της Περιφέρειας Ν. Αιγαίου. 5 

Σύσταση Συμπολιτείας Δήμων νήσων Σύρου (Ερμού- 
πολης, Άνω Σύρου, Ποσειδωνίας,) Κέας και Κύ¬ 
θνου. 6 

Ψήφιση Οργανισμού Εσωτερικής Υπηρεσίας του Ορ¬ 
γανισμού Νεολαίας και Άθλησης Δήμου Ποσειδω- 
νίας Νομού Κυκλάδων. 7 


ΑΠΟΦΑΣΕΙ Σ 

Αριθ. Τ/1716 (1) 

Παραχώρηση στο Δήμο Απολλωνιών Ν. Λευκάδας, της 
χρήσης και εκμετάλλευσης της ζώνης αγκυροβολιού 
τουριστικών σκαφών στον όρμο Βασιλικής Λευκάδας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ άρθρα 29-37) 
όπως τροποποιήθηκαν με τις διατάξεις του άρθ.5 του 
Ν. 2206/94, τις διατάξεις του άρθ.27 του Ν. 2636/98 καιτις 
διατάξεις του άρθ.19του Ν. 3049/2002. 

2. Τις διατάξεις του Π.Δ. 27/96 (ΦΕΚ 19/Α/1.2.96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 


3. Τιςδιατάξειςτου Π.Δ. 388/24.10.2001 (ΦΕΚ254Α) πε¬ 
ρί διορισμού Υπουργών, Αναπληρωτή Υπουργού και Υφυ¬ 
πουργών. 

4. Τις διατάξεις του Π.Δ. 142/12.6.01 (ΦΕΚ 123 Α) περί 
σύστασης στο Υπουργείο Ανάπτυξης Γενικής Γραμ¬ 
ματείας Τουρισμού. 

5. Την Τ/4202/9.7.01(ΦΕΚ196 Γ) Κοινή Απόφαση Πρω¬ 
θυπουργού και Υπουργού Ανάπτυξης περί διορισμού Γε¬ 
νικού Γ ραμματέα στη Γ ενική Γ ραμματεία Τουρισμού. 

6. Το 313/19.9.2001 (Φ.Ε.Κ211 Α) Π.Δ περί μεταφοράς 
αρμοδιοτήτων από τον ΕΟΤ στο Υπουργείο Ανάπτυξης 
και στις Περιφέρειες, σύσταση υπηρεσιών και θέσεων 
προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των αναγκαί¬ 
ων λεπτομερειών. 

7. Την 485/31.10.2001 (ΦΕΚ1484Β) Κοινή Απόφαση του 
Πρωθυπουργού και Υπουργού Ανάπτυξης περί ανάθεσης 
αρμοδιοτήτων στους Υφυπουργούς Ανάπτυξης. 

8. ΤηνΤ/550/11.2.1999 απόφαση Υπουργού Ανάπτυξης 
όπωςτροποποιήθηκε με την Α.Π. Τ/2736/21.3.2002 ομοία, 
με την οποία χωροθετήθηκε, ύστερα από αίτημα της κοι¬ 
νότητας Βασιλικής (ήδη Δήμου Απολλωνιών) Νομού Λευ¬ 
κάδας, ζώνη αγκυροβολιού τουριστικών σκαφών στον 
προστατευόμενο όρμο Βασιλικής Λευκάδος. 

9. Το Α.Π ΥΠΑΝ.Τ/2172/6.3.2002 έγγραφο Δ.Ο.Υ. Λευ¬ 
κάδας. 

10. Το γεγονός ότι με τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Με την παρούσα απόφαση παραχωρείται σύμφωνα με 
τις διατάξεις του άρθ.34 του Ν. 2160/93 όπως αντικατα- 
στάθηκε με τις διατάξεις της παρ.7 άρθ.27 Ν. 2636/98, 
στο Δήμο Απολλωνιών Νομού Λευκάδας, η χρήση και εκ¬ 
μετάλλευση της ζώνης αγκυροβολιού τουριστικών σκα¬ 
φών, δυναμικότητας 100 θέσεων, που έχει χωροθετηθεί 
στον προστατευόμενο όρμο Βασιλικής Λευκάδας, ύστερα 
από αίτημα της τότε κοινότητας Βασιλικής (ήδη Δήμος 
Απολλωνιών) Νομού Λευκάδας. 

Ο Δήμος Απολλωνιών θα αποκαλείται εφεξής φορέας 
διαχείρισης της ζώνης αγκυροβολιού τουριστικών σκα¬ 
φών ή απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης της 

προαναφερόμενης ζώνης αγκυροβολιού τουριστικών 
σκαφών αρχίζει από δημοσιεύσεως της παρούσας και λή¬ 
γει μετά τριάντα τρία (33) χρόνια την αντίστοιχη ημερο¬ 
μηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, εφόσον υπάρχει σχετικό αίτημα 
του φορέα διαχείρισης, για μια επιπλέον δεκαετία, με 
προσαρμογή των όρων της παραχώρησης στις τότε κρα¬ 
τούσες συνθήκες. 

Το καταβλητέο στο Δημόσιο (Δ.Ο.Υ. Λευκάδας) ετήσιο 
αντάλλαγμα για την παραχώρηση της χρήσης και εκμε¬ 
τάλλευσης της ζώνης αγκυροβολιού ορίζεται στο ποσό 
των 11.675 ευρώ. 

Το αντάλλαγμα θα προκαταβάλλεται στην αρμόδια 
Δ.Ο.Υ. μέσα στο πρώτο εικοσαήμερο κάθε έτους παρα¬ 
χώρησης αρχής γενομένης από τη δημοσίευση της πα¬ 
ρούσας. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό 
αύξησης του τιμαρίθμου κόστους ζωής του προηγούμε¬ 
νου ημερολογιακού έτους, όπως προσδιορίζεται απάτην 
Τράπεζα της Ελλάδος ή άλλη κατά νόμο αρμόδια Υπηρε¬ 
σία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Για τα πρώτα τρία έτη από τη δημοσίευση της παρού¬ 
σας, το ετήσιο αντάλλαγμα θα είναι μειωμένο κατά το ήμι- 
συ. 

Η καταβολή του ανταλλάγματος, δεν αναστέλλεται για 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Τα πάσης φύσεως έργα της ζώνης αγκυροβολιού του¬ 
ριστικών σκαφών που προβλέπονται στην απόφαση χω- 
ροθήτησης όπως τροποποιήθηκε και στην τεχνική περι¬ 
γραφή που αποτελεί αναπόσπαστο μέρος αυτής, πρέπει 
να εκτελεσθούν, αφού ληφθούν όλες οι απαιτούμενες κα¬ 
τά περίπτωση άδειες, σύμφωνα με τις εγκεκριμένες μελέ¬ 
τες και τους κανόνες της επιστήμης και της τέχνης. 

Για την άρτια εκτέλεση του έργου θα πρέπει να χρησι¬ 
μοποιηθούν κατάλληλα υλικά και εξειδικευμένοι εργατο- 
τεχνίτες. 

Τα προβλεπόμενα πάσης φύσεως έργα και εγκαταστά¬ 
σεις της ζώνης αγκυροβολιού τουριστικών σκαφών θα 
πρέπει να ολοκληρωθούν εντός τριών ετών από τη δημο¬ 
σίευση της παρούσας.Ύστερα από σχετικό αίτημα του 
φορέα διαχείρισης η εν λόγω προθεσμία μπορεί να παρα¬ 
ταθεί μέχρι τρία επιπλέον έτη. 

Η υπαίτια παράβαση της τήρησης του προαναφερόμε- 
νου χρόνου για τα έργα που κατασκευάζονται με ευθύνη 
του φορέα διαχείρισης, συνεπάγεται σε βάρος του οικο¬ 
νομική κύρωση που συνίσταταισεποσό ίσο με το 1/12 του 
ετησίου ανταλλάγματος όπως αυτό αναπροσαρμόζε¬ 
ται,για κάθε μήνα καθυστέρησης. 

Ο φορέας διαχείρισης υποχρεούται: 

• Να λειτουργεί τη ζώνη αγκυροβολιού τουριστικών 
σκαφών όλο το χρόνο, να το διατηρεί σε καλή κατάσταση 
από πλευράς εγκαταστάσεων και παρεχομένων υπηρε¬ 
σιών και να μεριμνά για την συντήρηση και τις αναγκαίες 
επισκευές των έργων αυτού, συμμορφούμενος προς τις 
τυχόν υποδείξεις των αρμοδίων οργάνων, που θα πραγ- 
ματοποιούντακτικούς και έκτακτους ελέγχους τόσο κατά 
την διάρκεια κατασκευής των έργων όσο και καθ’ όλη τη 
διάρκεια λειτουργίας της ζώνης αγκυροβολιού. 


• Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστών της ζώνης αγκυροβο¬ 
λιού τουριστικών σκαφών. 

• Να λάβει τα προληπτικά και κατασταλτικά μέτρα πυ¬ 
ροπροστασίας που προβλέπονται στη 10/2002 Πυροσβε¬ 
στική Διάταξη. 

• Ναεφαρμόσειτα οριζόμενα στην3418/07/2002 (ΦΕΚ 
712 Β) Κοινή Υπουργική Απόφαση «Μέτρα και όροι για τις 
λιμενικές εγκαταστάσεις παραλαβής και διαχείριση απο¬ 
βλήτων και να καταρτίσει σχέδιο παραλαβής και διαχείρι¬ 
σης αποβλήτων σύμφωνα με το άρθρο 5 σε συνδυασμό με 
το Παράρτημα I προαναφερόμενης Απόφασης. 

• Να μεριμνά για την καθαριότητα, ευπρέπεια και ευτα¬ 
ξία της ζώνης αγκυροβολιού. 

Γ ια την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το φορέα διαχείρισης στη Δ/νση ΤσυριστικώνΛιμένωντης 
Γενικής Γραμματείας Τουρισμού του Υπουργείου Ανά¬ 
πτυξης Γραμμάτιο Σύστασης Παρακαταθήκης ποσού 
11.675 ευρώ (Νο 11675/Γ ραφείο Παρακαταθηκών Λευκά¬ 
δας). 

Σε κάθε αναπροσαρμογή του ανταλλάγματος πέραν 
του ως άνω ποσού, θα πρέπει να αναπροσαρμόζεται ισό¬ 
ποσα και το Γραμμάτιο Σύστασης Παρακαταθήκης. 

Το Δημόσιο δικαιούται να εισπράττει από την προανα- 
φερόμενη εγγύηση με ισόποση κατάπτωση, κάθε οφειλή 
του φορέα διαχείρισης από τυχόν οικονομικές κυρώ¬ 
σεις,ανταλλάγματα κ.λπ. και γενικά κάθε απαίτηση που 
πηγάζει από τυχόν παραβάσεις των όρων της παραχώρη¬ 
σης. 

Η εγγύηση καλής εκτέλεσης των όρων της παραχώρη¬ 
σης θα παραμείνει στο Δημόσιο μέχρι τη λήξη ή την καθ’ 
οιονδήποτε τρόπο λύση της παραχώρησης. 

Με μέριμνα του φορέα διαχείρισης θα πρέπει να απο¬ 
σταλεί στη Δ/νση Τ συριστικών Λιμένων αντίγραφο της εγ¬ 
γυητικής επιστολής για την καλή εκτέλεση των έργων. 

- Ο φορέας διαχείρισης υποχρεούται να ασφαλίσει: 

α) Το σύνολο των έργων και εγκαταστάσεων της ζώνης 
αγκυροβολιού, κατά παντός κατά κανόνα ασφαλιζομένου 
κινδύνου, ζημίας ή ατυχήματος κατά την διάρκεια της λει¬ 
τουργίας και των εργασιών συντήρησης αυτού. 

β) Την αστική ευθύνη του έναντι κάθε τρίτου καθ’ όλη τη 
διάρκεια της παραχώρησης. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Ανάπτυξης). 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω η ασφαλι¬ 
στική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο. 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Ελληνικό Δημόσιο (Γενική Γραμματεία Τουρισμού/Δ/νση 
Τ συριστικών Λιμένων). 

Εάν παρέλθει άπρακτη η προθεσμία αυτή το Δημόσιο 
θα έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Δημόσιο μπορεί να επιδιώξει 

την απαίτηση του αυτή και κατά τις διατάξεις περί εί¬ 
σπραξης δημοσίων εσόδων. 

Ο φορέας διαχείρισης υποχρεούται καθ’ όλη τη διάρ¬ 
κεια της παραχώρησης να φροντίζει για τη διατήρηση της 
κατοχής της ζώνης αγκυροβολιού τουριστικών σκαφών 
και να αποκρούει με κάθε νόμιμο μέσο κάθε καταπάτηση 
ή διεκδίκηση αυτού,ανεξάρτητα από οποιαδήποτε δικα¬ 
στική ή εξώδικο ενέργεια στην οποία τυχόν θα προβεί το 
Δημόσιο, έχοντας ευθύνη για κάθε, έστω και από ελαφρά 
αμέλεια, βλάβη, μείωση ή απώλεια δικαιωμάτων του Δη¬ 
μοσίου. 

Επίσης οφείλει να γνωστοποιεί άμεσα στο Υπουργείο 
Ανάπτυξης (Γενική Γραμματεία Τουρισμού/Δ/νση Τουρι¬ 
στικών Λιμένων) κάθε προσβολή δικαιώματος και κάθε 
σχετική δίκη, στην οποία το Ελληνικό Δημόσιο δικαιούται 
να παρέμβει. 

Σε περίπτωση παράβασης οποιουδήποτε όρου της πα¬ 
ρούσας παραχώρησης από τον φορέα διαχείρισης, το 
Ελληνικό Δημόσιο διάτων αρμοδίων οργάνων αυτού, δι¬ 
καιούται να ζητήσει εγγράφως από το φορέα διαχείρισης 
να συμμορφωθεί εντός χρονικού διαστήματος τουλάχι¬ 
στον 45 ημερών προς τις υποχρεώσεις του και εάν αυτός 
δεν τις εκπληρώσει εντός της τασσόμενης προς τούτο 
προθεσμίας, να προβεί σε ανάκληση της παραχώρησης. 

Επιπλέον το Ελληνικό Δημόσιο δικαιούται να ζητήσει 
την άμεση κατάπτωση του συνόλου ή μέρους της εις χεί- 
ρας του εγγύησης χωρίς καμμία αποζημίωση του φορέα 
διαχείρισης. 

Μετά την καθ’ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις τη ζώνη αγκυροβολιού τουριστι¬ 
κών σκαφών, που περιέρχεται στο Ελληνικό Δημόσιο με 
όλες τις εντός αυτού εγκαταστάσεις, χωρίς καμμία απο¬ 
ζημίωση του φορέα διαχείρισης. 

Τυχόν παραμονή του φορέα διαχείρισης μετά τη λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2003 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. ΥΠΠΟ/ΔΙΟΙΚ/Β/6002 (2) 

Υπαγωγή υπαλλήλων του Κρατικού Ωδείου Θεσσαλονί¬ 
κης στην αρμοδιότητα του Κοινού υπηρεσιακού Συμ¬ 
βουλίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 158 παρ. 1 γ, 159παρ.3,160παρ.2,3και 
4, 161 παρ. 2 162, 163 παρ. 1.2, 3, 5 - 9 του Νόμου 
2683/1999 «Κύρωση Κώδικα κατάστασης Δημοσίων 
Υπαλλήλων και Υπαλλήλων Ν.Π.Δ.Δ. και άλλες διατά¬ 
ξεις». 

β) Του άρθρου 15 του Ν. 2839/2000 «Ρύθμιση θεμάτων 
του Υπουργείου Εσωτερικών, Δημόσιας Διοίκησης και 
Αποκέντρωσης και άλλες διατάξεις». 

γ) Των άρθρων 36 παρ. 1 και 43 του Π. Δ/τος 410/1988 


«Κωδικοποίηση σε ενιαίο κείμενο των διατάξεων της κεί¬ 
μενης νομοθεσίας, που αφορούν το προσωπικό με σχέση 
εργασίας ιδιωτικού δικαίου του Δημοσίου, των Οργανι¬ 
σμών Τοπικής Αυτοδιοίκησης και των λοιπών Νομικών 
Προσώπων Δημοσίου Δικαίου». 

δ) Του Ν. Δ/τος 1445/1942 «Περί Οργανώσεως και λει¬ 
τουργίας του Ωδείου Θεσσαλονίκης». 

ε) Του άρθρου 1 παρ. 2τουΝ. 2503/1997«Διοίκηση, ορ¬ 
γάνωση, στελέχωση της περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

στ) Του άρθρου 19 παρ. δ εδαφ. στ στ του Π. Δ/τος 
941/1977 «Περί Οργανισμού του Υπουργείου Πολιτι¬ 
σμού». 

ζ) Του άρθρου μόνου του Π. Δ/τος 370/1997 «Διατήρη¬ 
ση εποπτείας Νομικών Προσώπων Δημοσίου Δικαίου 
(Ν.Π.Δ.Δ.) από το Υπουργείο Πολιτισμού». 

η) Του άρθρου 80 παρ. 18του Ν. 3057/2002 «Τροποποί¬ 
ηση και συμπλήρωση του Ν. 2725/1999, ρύθμιση θεμάτων 
Υπουργείου Πολιτισμού και άλλες διατάξεις». 

θ) Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων, των εμπόρων, βιοτεχνών και λοιπών 
επαγγελματιών και άλλες διατάξεις». 

2. Την απόφαση του Υπουργού Πολιτισμού ΥΠΠΟ/ΔΙ- 
ΟΙΚ/Α1 /17692/6.4.2000 με την οποία συγκροτήθηκε στο 
Ταμείο Αρχαιολογικών Πόρων και Απαλλοτριώσεων Πε¬ 
νταμελές Κοινό Υπηρεσιακό Συμβούλιο για την κρίση όλων 
των υπαλλήλων, πλην εκείνων με βαθμό Γ ενικού Διευθυ¬ 
ντή των Ν.Π.Δ.Δ. που εποπτεύονται από το Υπουργείο Πο¬ 
λιτισμού και εδρεύουν στο Νομό Αττικής (ΦΕΚ 532/Β/ 
11.4.2000) καθώς και την απόφαση του Υπουργού Πολιτι¬ 
σμού ΥΠΠΟ/ΔΙΟΙΚ/Β/61206/5.12.2001 με την οποία το 
ανωτέρω Συμβούλιο κατέστη αρμόδιο και για την κρίση 
των υπαλλήλων του Λαογραφικού και Εθνολογικού Μου¬ 
σείου Μακεδονίας - Θράκης (ΦΕΚ 1685/Β/18.12.2001). 

3. Το γεγονός ότι μετά τη μεταφορά στο Υπουργείο Πο¬ 
λιτισμού της εποπτείας επί του Κρατικού Ωδείου Θεσσα¬ 
λονίκης πρέπει να υπάρχει, σύμφωνα με τις διατάξεις του 
άρθρου 159παρ. 3του Ν. 2683/1999, αρμόδιο Υπηρεσια¬ 
κό Συμβούλιο για την κρίση των υπαλλήλων του, που να 
έχει συγκροτηθεί με απόφαση του οργάνου που ασκεί την 
εποπτεία σ’αυτό. 

4. Το γεγονός ότι από τις ρυθμίσεις της απόφασης αυ¬ 
τές δεν προκαλείται δαπάνη, αποφασίζουμε: 

Συμπληρώνουμε την ΥΠΠΟ/ΔΙΘΙΚ/Α1/17692/6.4.2000 
(ΦΕΚ 532/11.4.2000) υπουργική απόφαση με την οποία 
συγκροτήθηκε στο Ταμείο Αρχαιολογικών Πόρων και 
Απαλλοτριώσεων Κοινό Υπηρεσιακό Συμβούλιο για την 
κρίση όλων των υπαλλήλων των Ν.Π.Δ.Δ. που εποπτεύο¬ 
νται από το Υπουργείο Πολιτισμού και εδρεύουν στο Νο¬ 
μό Αττικής, όπως αυτή ισχύει και ορίζουμε ότι το ανωτέ¬ 
ρω Υπηρεσιακό Συμβούλιο θα είναι αρμόδιο και για την 
κρίση όλωντων υπαλλήλωντου Κρατικού Ωδείου Θεσσα¬ 
λονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΟIΚ/Α3/Φ. 70/6360 (3) 

Τροποποίηση της 22233/3.5.2001 απόφασης «Σύσταση 
Επιτροπής για την ανάδειξη του αρχαίου Θεάτρου Φι¬ 
λίππων. 

Ο ΥΠΟΥΡΓΟΣ ΠΟΛΙΤΙΣΜΟΥ 

1. Έχοντας υπόψη τις διατάξεις: 

α) Της παραγρ. 6 του άρθρου 30 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης» (ΦΕΚ 28/Α/94). 

β) Του άρθρου 27του Ν. 2081/92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85 (ΦΕΚ 
137/Α/85), όπως τελικά αντικαταστάθηκε με το άρθρο 1 
του Ν. 2469/97 (ΦΕΚ 38/Α/97). 

γ) Της 22233/3.5.2001 απόφασης «Σύσταση Επιτροπής 
για την ανάδειξη του αρχαίου Θεάτρου Φιλίππων» (ΦΕΚ 
577/Β/18.5.2001). 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους χιλίων διακοσίων (1.200) 
€ για το έτος 2003, καθώς και για κάθε ένα από τα τέσσε¬ 
ρα επόμενα έτη που θα καλυφθεί από τις πιστώσεις του 
Ταμείου Διαχείρισης Πιστώσεων για την Εκτέλεση Αρχαι¬ 
ολογικών Έργων, αποφασίζουμε: 

1. Τροποποιούμε την ΥΠΠΟ/ΔΙΟΙΚ/Φ. 70/22233/ 
3.5.2001 απόφαση «Σύσταση Επιτροπής για την ανάδειξη 
του αρχαίου Θεάτρου Φιλίππων» (ΦΕΚ 577/Β/18.5.2001) 
και ορίζουμε ότι στην ανωτέρω Επιτροπή μετέχουν οκτώ 
(8) μέλη, ως εξής: Ένας (1) Αρχιτέκτονας - Αναστηλωτής 
Καθηγητής Πανεπιστημίου, ένας (1) Καθηγητής Πανεπι¬ 
στημίου του Τμήματος Πολιτικών Επιστημών, τρεις (3) 
Αρχαιολόγοι, ένας (1) Αρχιτέκτονας, ένας (1) Χημικός 
Μηχανικός και ένας (1) Γλύπτης. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 5684 (4) 

Χορήγηση άδειας ίδρυσης και λειτουργίας Ωδείου στην 
Ανδρομάχη Σταλήμερου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Τοάρθρο29του Ν. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 


ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Η απόφαση ΥΠ.ΠΟ/ΓΝΘΣ/49095/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής “Με εντολή Υπουργού” στους Γεν. Γραμματείς, Γεν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. του ΥΠ.ΠΟ» (ΦΕΚ 987/Β/28.11.91). 

8. Την απόφαση ΥΠ.ΠΟ/ΓΝΟΣ/33992/31.8.87 «Προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/Β/87). 

9. Το από 31.1.2003 πρακτικό αυτοψίας της Νομαρχια¬ 
κής Αυτοδιοίκησης Κυκλάδων. 

10. Την από 28.1.2003 αίτηση της Ανδρομάχης Σταλή¬ 
μερου μετά συνημμένα δικαιολογητικά, αποφασίζουμε: 

1. Χορηγούμε στην Ανδρομάχη Σταλήμερου άδεια ίδρυ¬ 
σης και λειτουργίας Ωδείου που θα στεγαστεί στο κτίριο 
στη θέση Κάτω Άγιος Πέτρος στην Άνδρο, ισόγειο και θα 
έχει την επωνυμία «Ωδείο Άνδρου Γιώργος Σταλήμερος». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν- 
θέσεως με τμήματα: 

1. ωδικής 2. αρμονίας 3. ενοργάνωσης 4. αντίστιξης 5. 
φυγής 6. σύνθεσης 

Β. Σχολή Ενοργάνου Μουσικής με τμήματα: 

1. πληκτών 

2. εγχόρδων 

3. πνευστών 

4. κλασικής κιθάρας. 

Γ. Σχολή Μονωδίας με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το β' εξάμηνο του σχολικού έτους 
2002-2003. 

• Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

• Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦ - 

Αριθ. Οικ. 2028 (5) 

Μεταβίβαση δικαιώματος υπογραφής «Με εντολή Γενι¬ 
κού Γραμματέα Περιφέρειας» στον Προϊστάμενο της 
Διεύθυνσης Αστικής Κατάστασης και Αλλοδαπών και 
Μετανάστευσης της Περιφέρειας Ν. Αιγαίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του Ν. 3200/55 «Περί Διοικητικής Αποκέντρωσης». 

β. Του Ν. 2503/97 (ΦΕΚ 107/Α) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

γ. Του Ν. 2910/2001 (ΦΕΚ91/Α) Είσοδος και παραμονή 
αλλοδαπών στην Ελληνική Επικράτεια. Κτήση της Ελληνι¬ 
κής Ιθαγένειας με πολιτογράφηση και άλλες διατάξεις». 








ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2585 


2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

Στον προϊστάμενο της Διεύθυνσης Αστικής Κατάστα¬ 
σης και Αλλοδαπών και Μετανάστευσης, μεταβιβάζουμε 
την αρμοδιότητα χορήγησης και ανανέωσης των αδειών 
παραμονής των αλλοδαπών για το Νομό Κυκλάδων (άρ¬ 
θρο 8 Ν. 2910/2001). 

Ερμούπολη, 17 Φεβρουάριου 2003 

Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 

- ♦ - 

Αριθ. 1718 (6) 

Σύσταση Συμπολιτείας Δήμων νήσων Σύρου (Ερμούπο- 
λης, Άνω Σύρου, Ποσειδωνίας,) Κέας και Κύθνου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Το Ν. 2946/2001 (ΦΕΚ Α' 224) άρθρο 12, με έναρξη 
ισχύος την 8.10.2001, περί σύστασης και ίδρυσης Συμπο¬ 
λιτείας μεταξύ όμορων Δήμων και Κοινοτήτων, σύμφωνα 
με την παρ. 3 του άρθρου 102 του Συντάγματος. 

2. Τη 276/25.11.2002 απόφαση του Δημοτικού Συμβου¬ 
λίου του Δήμου Ερμούπολης Ν. Κυκλάδων. 

3. Τη 263/23.12.2002 απόφαση του Δημοτικού Συμβου¬ 
λίου του Δήμου Άνω Σύρου Ν. Κυκλάδων. 

4. Την 177/27.11.2002 απόφαση του Δημοτικού Συμ¬ 
βουλίου του Δήμου Ποσειδωνίας Ν. Κυκλάδων. 

5. Τη 18/29.1.2003 απόφαση του Δημοτικού Συμβουλί¬ 
ου του Δήμου Κέας Ν. Κυκλάδων. 

6. Την 36/9.2.2003 απόφαση του Δημοτικού Συμβουλίου 
του Δήμου Κύθνου Ν. Κυκλάδων. 

7. Τη διατύπωση θετικής γνώμης του Δ.Σ. της ΤΕΔΚ Ν. 
Κυκλάδων για την ίδρυση Συμπολιτειών στο Ν. Κυκλάδων 
με τις αποφάσεις 84/19.10.2001 και 95/18.11.2001. 

8. Το γεγονός ότι οι Ο.Τ.Α. της υπό ίδρυσης και σύστα¬ 
σης του νέου φορέα της συμπολιτείας είναι όμοροι και 
ανήκουν στον ίδιο Νομό. 

9. Το γεγονός ότι η σύσταση και ίδρυση της Συμπολιτεί¬ 
ας των πέντε ΟΤΑ θα επιλύσει πολλά κοινά προβλήματα 
των νησιών και των κατοίκων τους. 

10. Το γεγονός ότι με την ίδρυση και σύσταση της Συ¬ 
μπολιτείας δίδεται η δυνατότητα για τη σύσταση κοινών 
υπηρεσιών με μείωση των λειτουργικών δαπανών των 
ΟΤΑ. 

11. Τα στοιχεία πληθυσμού των πέντε ΟΤΑ (ο Δήμος Ερ¬ 
μούπολης 13.400 κ., ο Δήμος Άνω Σύρου 3.376 κ., ο Δή¬ 
μος Ποσειδωνίας 3.006 κ. 2.417 ο Δήμος Κέας, και 1.608 
ο Δήμος Κύθνου). 

12. Τις κοινές γεωοικονομικές - κοινωνικές - συγκοινω¬ 
νιακές συνθήκες και τα κοινά χαρακτηριστικά του πληθυ¬ 
σμού όπως και κοινά χαρακτηριστικά στη σύνθεση του 
πληθυσμού, αποφασίζει: 

Εγκρίνει τις 276/02, 263/02, 177/02, 18/03, 36/03, απο¬ 
φάσεις των Δημοτικών Συμβουλίων Ερμούπολης, Άνω Σύ¬ 
ρου, Ποσειδωνίας, Κέας και Κύθνου, αντίστοιχα για τη σύ¬ 
σταση φορέα, Συνδέσμου, με τη μορφή Ν.Π.Δ.Δ. μεταξύ 
των Δήμων Νήσων Σύρου (Ερμούπολης, Άνω Σύρου, Πο- 
σειδωνίας) Κέας και Κύθνου, ως εξής: 


1. ΕΠΩΝΥΜΙΑ: «Συμπολιτεία Δήμων νήσων Σύρου (Ερ¬ 
μούπολης, Άνω Σύρου, Ποσειδωνίας) Κέας και Κύθνου», 
σύμφωνα με την παρ. 3 του άρθρου 102 του Συντάγμα¬ 
τος, τηρούμενης της προϋπόθεσης της παρ. 1 του άρ¬ 
θρου 12τουΝ. 2946/2001. 

2. ΕΔΡΑ: Η έδρα του φορέα, ορίζεται στα Διοικητικά 
όρια του Δήμου Ερμούπολης. 

3. ΧΡΟΝΙΚΗ ΔΙΑΡΚΕΙΑ: Η χρονική διάρκεια του φορέα 
ορίζεται να είναι οκταετής, με δυνατότητα ανανέωσης για 
μία ή περισσότερες τετραετίες, ύστερα από απόφαση 
των 2/3του συνόλου του Δ.Σ. και την έγκριση του Γ.Γ.της 
Περιφέρειας Νοτίου Αιγαίου. 

4. ΣΚΟΠΟΙ του φορέα «Συμπολιτεία Δήμων νήσων Σύ¬ 
ρου (Ερμούπολης, Άνω Σύρου, Ποσειδωνίας) Κέας και 
Κύθνου» είναι η συνεργασία και η βοήθεια σε τεχνικά, οι¬ 
κονομικά ως και θέματα ποιότητας ζωής (απορρίμματα, 
κυνοκομεία, ηχορύπανση, συγκοινωνίες κ.λπ.) καιτηνπα- 
ροχή υπηρεσιών στους κατοίκους ιδίως στους τομείς της 
τεχνικής υποστήριξης, της οικονομικής διαχείρισης και 
της δημοτικής αστυνόμευσης. 

Η σύσταση συνδέσμου «Συμπολιτείας Δήμων νήσων 
Σύρου (Ερμούπολης, Ποσειδωνίας, Άνω Σύρου) Κέας και 
Κύθνου» Ν. Κυκλάδων, θα συμβάλλει: 

Α) Στην αναβάθμιση των νησιών καθώς και την αύξηση 
των δυνατοτήτων σε εκπόνηση μελετών και εκτέλεση έρ¬ 
γων με απορρόφηση χρηματοδοτήσεων από την Ε.Ε. 

Β) Στην πληρέστερη και δικαιότερη άσκηση των αρμο¬ 
διοτήτων των ΟΤΑ στη διενέργεια ελέγχων για την τήρη¬ 
ση των νόμων, διότι με το υπάρχον προσωπικό κυρίως Δι¬ 
οικητικό, είναι δυσχερής η άσκηση των αρμοδιοτήτων 
στους ΟΤΑ της Συμπολιτείας. 

5. ΟΡΓΑΝΑ ΤΗΣ ΣΥΜΠΟΛΙΤΕΙΑΣ: θα είναι σύμφωνα με 
τα οριζόμενα στην παρ. 8 και 9 του Ν. 2946/2001. Δηλαδή: 
α) η Συνέλευση και β) το Διοικητικό Συμβούλιο. 

6. Α) Η ΣΥΝΕΛΕΥΣΗ θα αποτελείται από το σύνολο των 
Δημοτικών Συμβούλων των ΟΤΑ Νήσων Σύρου (Ερμού¬ 
πολης, Άνω Σύρου, Ποσειδωνίας) Κέας και Κύθνου, (Εξαι¬ 
ρούνται οι Πρόεδροι των Τ.Σ. που συμμετέχουν στα Δη¬ 
μοτικά Συμβούλια). Η συνέλευση θα συγκαλείταιτακτικά 
κάθε έτος στην έδρα της ΣΥΜΠΟΛΙΤΕΙΑΣ Δήμων νήσων 
Σύρου (Ερμούπολης, Ποσειδωνίας, Άνω Σύρου) Κέας και 
Κύθνου, η πρώτη με πρόσκληση του Δημάρχου Ερμού¬ 
πολης, ως πολυπληθέστερου ΟΤΑ, στην έδρα της Συμπο¬ 
λιτείας και θα πραγματοποιείται εφ’ όσον υπάρχει απαρ¬ 
τία εάν παρίσταται το 1/2 του συνόλου των μελών, διαφο¬ 
ρετικά θα επαναλαμβάνεται. Έκτακτη συνέλευση θα 
πραγματοποιείται εάν ζητείται από το 1/3 του συνόλου 
των μελών ή τα 2/3 του συνόλου του Δ.Σ., ή σε περίπτωση 
αίτησης συμμετοχής στη ΣΥΜΠΟΛΙΤΕΙΑ και άλλου ΟΤΑ. 
Αρμοδιότητες της συνέλευσης ορίζονται από το νόμο: η 
εκλογή του Διοικ. Συμβ., η έγκριση του ισολογισμού και 
των αποτελεσμάτων χρήσεως (σύμφωνα με το Κλαδικό 
Λογιστικό Σχέδιο Δήμων και Κοινοτήτων) και ο καθορι¬ 
σμός του γενικού πλαισίου δράσης της Συμπολιτείας. 
Στην πρώτη συνεδρίαση καθορίζει το ύψος της υποχρεω¬ 
τικής εισφοράς των μελών της Συμπολιτείας. Οι αποφά¬ 
σεις της Συνέλευσης είναι εκτελεστές όταν υπάρχει πλει- 
οψηφία των παρισταμένων μελών, εκτός αν ορίζεται δια¬ 
φορετικά από σχετικές διατάξεις επί απόφασης 
συγκεκριμένου θέματος. 

Β) ΔΙΟΙΚΗΤΙΚΟ ΣΥΜΒΟΥΛΙΟ: Ο αριθμόςτων μελώντης 
«Συμπολιτείας Δήμων νήσων Σύρου (Ερμούπολης, Πο- 

σειδωνίας, Άνω Σύρου) Κέας και Κύθνου» θα είναι έντεκα 
(11) μέλη. Δηλαδή το διπλάσιο του αριθμού των συμμετε- 
χόντων ΟΤΑ, προσαυξημένος κατά 1 μέλος για την επί¬ 
τευξη περιττού αριθμού μελών. Η θητεία των μελών του 
Δ.Σ. ορίζεται ίση με την τρέχουσα δημοτική περίοδο. Ορι¬ 
σμός των μελών του Δ.Σ. Κατ’ αρχήν ορίζονται μέλη του 
Δ.Σ. οι Δήμαρχοι (ή με πράξη τους άλλος Δημοτικός Σύμ¬ 
βουλος). Τα υπόλοιπα μέλη εκλέγονται με μυστική ψηφο¬ 
φορία με βάση την πληθυσμιακή αναλογία ως εξής: 
(13.400 κατοίκους ο Δήμος Ερμούπολης, 3.376 κατοί¬ 
κους ο Δήμος Άνω Σύρου, 3.006 κατοίκους ο Δήμος Πο- 
σειδωνίας, 2.417 κατοίκους ο Δήμος Κέας, 1.608 κατοί¬ 
κους ο Δήμος Κύθνου Σύνολο πληθυσμού της Συμπολι¬ 
τείας 23.807 κατ. Δια του αριθμού των μελώντου Δ.Σ. που 
εκλέγονται 23.807 / 6 = 3.967 κ. Αυτό αποτελείτο εκλογι¬ 
κό μέτρο). Το ψηφοδέλτιο θα είναι ενιαίο και θα τεθούν 
σταυροί ίσοι με το 40% του αριθμού των εκλεγομένων με¬ 
λών με στρογγυλοποίηση τυχόν δεκαδικού ψηφίου στη 
μεγαλύτερη μονάδα. Από τους υποψηφίους κάθε Δήμου 
εκλέγονται κατά αρχήν τόσα μέλη στο Διοικητικό Συμ¬ 
βούλιο όσα και το πηλίκο της διαιρέσεως του πληθυσμού 
του Δήμου με το εκλογικό μέτρο. Τυχόν δεκαδικό ψηφίο 
δεν λαμβάνεται υπόψη. Εάν απομένουν μετά την ανωτέ¬ 
ρω κατανομή προς εκλογή μέλη του Δ.Σ, εκλέγονται οι 
υποψήφιοι του Δήμου με το πλησιέστερο προς το εκλογι¬ 
κό μέτρο υπόλοιπο πληθυσμού μετά την πρώτη κατανο¬ 
μή. Σε περίπτωση ίσων πληθυσμιακών υπολοίπων, διε- 
νεργείται κλήρωση. 

Άρα εκλέγονται 6 μέλη του Δ.Σ. οι οποίοι μαζί με τους 
Δημάρχους θα αποτελέσουντο Δ.Σ. της ΣΥΜΠΟΛΙΤΕΙΑΣ. 
Ο πρώτος πλειοψηφών Σύμβουλος θα συγκαλέσει την 
πρώτη συνεδρίαση κατά την οποία με μυστική ψηφοφο¬ 
ρία θα εκλεγεί ο Πρόεδρος και Αντιπρόεδρος του Δ.Σ. 

7. ΟιαρμοδιότητεςτουΔ.Σ.,του Προέδρου και του Αντι¬ 
προέδρου καθορίζονται όσες προβλέπονται από τον 
ισχύονταΔ.Κ.Κ. και το άρθρο 12του Ν.2946/2001. 

8. Έξοδα παράστασης - Αποζημίωση στη «Συμπολιτεία 
Δήμων νήσων Σύρου (Ερμούπολης, Ποσειδωνίας, Άνω 
Σύρου) Κέας και Κύθνου», του Προέδρου και του Αντι¬ 
προέδρου, καθορίζονται με απόφαση του Διοικητικού 
Συμβουλίου της Συμπολιτείας, δεν μπορούν να υπολείπο¬ 
νται των εξόδων παράστασης που προβλέπονται για το 
Δήμαρχο και τον Αντιδήμαρχοτου μικρότερου σε πληθυ¬ 
σμό Δήμου που μετέχει στη Συμπολιτεία σύμφωνα με τις 
ισχύουσες κάθε φορά διατάξεις ορίζεται, και εφόσον δεν 
κατέχουν τέτοιο αξίωμα (Δήμαρχος - Αντιδήμαρχος) και 
δε λαμβάνουν έξοδα παραστάσεως από το ΟΤΑ που προ¬ 
έρχονται. Η αποζημίωση των μελών θα ορισθεί από το 
Δ.Σ. για παράσταση σε κάθε συνεδρίαση κατ’ ανώτατο 
όριο 4 μηνιαίως, που καθορίζεται με απόφαση της Συνέ¬ 
λευσης. Στα μέλη που ασκούν διάφορες αρμοδιότητες 
καθορίζονται έξοδα παράστασης από το Δ.Σ. κατ’ ανώτα¬ 
το όριο το ήμισυ των προβλεπομένων για τον Αντιπρόε¬ 
δρο. 

9. Ο έλεγχος νομιμότητας των αποφάσεων διενεργείται 
σύμφωνα με τα ισχύοντα στους ΟΤΑ. 

10. Ο Ο.Ε.Υ. - οι αρμοδιότητες και τα καθήκοντα υπαλ¬ 
λήλων - ο ορισμός προϊσταμένων γίνεται σύμφωνα με το 
άρθρο 16 του Ν. 2946/2001, με την κατάρτιση Ο.Ε.Υ. σε 
προθεσμία δύο μηνών από τη συγκρότηση του Δ.Σ. και 
σύμφωνα με όσα προβλέπονται στις παρ. 17, 18, 19. Σε 
περίπτωση διάλυσης της Συμπολιτείας, η τύχη του προ¬ 
σωπικού καθορίζεται με την παρ. 20. 


11. ΠΟΡΟΙ ΤΗΣ ΣΥΜΠΟΛΙΤΕΙΑΣ θα είναι 1. οι υποχρεω¬ 
τικές εισφορές των μελών, δηλαδή των Δήμων Ερμούπο¬ 
λης, Άνω Σύρου, Ποσειδωνίας, Κέας και Κύθνου, όπως θα 
ορισθούν από τη συνέλευση, σε ποσοστιαία συνάρτηση 
επί των τακτικών εσόδων κάθε ΟΤΑ, με τρόπο που θα ορί¬ 
σει το ΥΠ.ΕΣ.Δ.Δ.Α. (προτείνεται κατά τρίμηνο ή τετράμη¬ 
νο), με δυνατότητα αναπροσαρμογής από τη συνέλευση 
σε διάστημα τουλάχιστον δύο μηνών από τη δημοσίευση 
της αποφάσεως, 2. η άμεση επιχορήγηση με απ’ ευθείας 
κατανομή υπέρ της ΣΥΜΠΟΛΙΤΕΙΑΣ απότουςπόρουςτου 
άρθρου 25 του Ν. 1828/89, κυρίως για την κάλυψη λει¬ 
τουργικών δαπανών, 3. Χρηματοδότηση από το Π.Δ.Ε. 
του άρθρου 25 του Ν. 1828/1989. 4. Από προσόδους της 
περιουσίας της ΣΥΜΠΟΛΙΤΕΙΑΣ. Τα έσοδα από είσπραξη 
πόσης φύσεως εσόδων προστίμων - χρημ. Ποινών κλπ. 
αποδίδονται στο δικαιούχο ΟΤΑ ανά τετράμηνο. 5. Έσο¬ 
δα από κάθε άλλη νόμιμη πηγή. 

12. Για την αναγκαστική απαλλοτρίωση αστικών και 
αγροτικών ακινήτων ή σύσταση δουλείας για δημόσια 
ωφέλεια καθώς και για την εκτέλεση προμηθειών και ερ¬ 
γασιών καθώς και για την ανάθεση ή εκτέλεση έργου, ερ¬ 
γασίας ή μεταφοράς ή τη διενέργεια προμήθειας, εφαρ¬ 
μόζονται αναλόγως οι οικείες διατάξεις του Δημοτικού 
και Κοινοτικού Κώδικα. 

13. Παραχώρηση προς χρήση μηχανημάτων και λοιπού 
εξοπλισμού από συμμετέχοντα ΟΤΑ στη Συμπολιτεία χω¬ 
ρίς αντάλλαγμα, γίνεται με απόφαση του οικείου Δημοτι¬ 
κού Συμβουλίου. 

14. ΔΙΑΛΥΣΗ ΤΗΣ ΣΥΜΠΟΛΙΤΕΙΑΣ: Η Συμπολιτεία δια¬ 
λύεται εάν συντρέχει μία από τις περιπτώσεις της παρ. 24 
του άρθρου 12του Ν. 2946/2001 και για τις απορρέουσες 
υποχρεώσεις εφαρμόζονται τα οριζόμενα στην παρ. 25 
του ιδίου άρθρου. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις της απόφασης αυτής προκαλείται δα¬ 
πάνη σε βάρος των προϋπολογισμών των ΟΤΑ που συμ¬ 
μετέχουν στην ΣΥΜΠΟΛΙΤΕΙΑ το ύψος της οποίας δεν 
μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 18 Φεβρουάριου 2003 

Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 

-♦- 

Αριθ. 2191/02 (7) 

Ψήφιση Οργανισμού Εσωτερικής Υπηρεσίας του Οργανι¬ 
σμού Νεολαίας και Άθλησης Δήμου Ποσειδωνίας Νο¬ 
μού Κυκλάδων. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 14του Ν. 2880/2001. 

β) Του άρθρου 12του Ν. 1188/81 όπως τροποποιήθηκε 
με την παρ. 5 του άρθρου 8 του Ν. 2307/95. 

γ) του Ν. 2503/97. 

2. Τη 19/2001 απόφαση του Διοικητικού Συμβουλίου 
του Αθλητικού Κέντρου Δήμου Ποσειδωνίας και την 
196/2001 απόφαση του Δημοτικού Συμβουλίου Ποσειδω- 

νιας για την ψήφιση του Ο.Ε.Υ. του Οργανισμού Νεολαί¬ 
ας και Άθλησης του Δήμου Ποσειδωνίας. 

3. Τη 12/2002 γνωμοδότηση του Υπηρεσιακού Συμβου¬ 
λίου Προσωπικού Ο.Τ.Α. Ν. Κυκλάδων που διατυπώθηκε 
στο πρακτικό 3/2002, αποφασίζουμε: 

Εγκρίνουμε τη 19/2001 απόφαση του Διοικητικού Συμ¬ 
βουλίου του Οργανισμού Νεολαίας Άθλησης του Δήμου 
Ποσειδωνίας και την 196/2001 απόφαση του Δημοτικού 
Συμβουλίου Ποσειδωνίας με τις οποίες ψηφίζεται ο Ορ¬ 
γανισμός Εσωτερικής Υπηρεσίας του Οργανισμού Νεο¬ 
λαίας Άθλησης του Δήμου Ποσειδωνίας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΟΡΓΑΝΙΣΜΟΥ ΝΕΟΛΑΙΑΣ ΑΘΛΗΣΗΣ ΤΟΥ 
ΔΗΜΟΥ ΠΟΣΕΙΔΩΝΙΑΣ 

ΑΡΘΡΟ Ιο-ΔΙΟΙΚΗΣΗ 

Οι Υπηρεσίες του Ο.Ν.Α. αποτελούνται από το Διοικητι¬ 
κό και Οικονομικό Τμήμα και το Τμήμα Αθλητισμού και 
Ψυχαγωγίας. Οι Υπηρεσίες αυτές τελούν υπό την ανώτα¬ 
τη Διοίκηση του Προέδρου του Διοικητικού Συμβουλίου, 
εφαρμοζόμενων των διατάξεων του Δημοτικού και Κοινο¬ 
τικού Κώδικα (άρθρο 114του Π.Δ. 410/1995). 

ΑΡΘΡΟ 2ο - ΣΥΓΚΡΟΤΗΣΗ ΥΠΗΡΕΣΙΩΝ 

Οι πιο πάνω Υπηρεσίες συγκροτούνται σε μια Γραμμα- 
τεία με τα εξής επιμέρους λειτουργικά τμήματα. 

1. Τμήμα Διοίκησης Οικονομικού και Διαχείρισης. 

2. Τμήμα Αθλητισμού και Ψυχαγωγίας. 

Της Γραμματείας προΐσταται ο Πρόεδρος του Διοικητι¬ 
κού Συμβουλίου. 

ΑΡΘΡΟ 3ο - ΟΡΓΑΝΩΣΗ - ΣΥΝΘΕΣΗ ΚΑΙ 
ΔΙΑΒΑΘΜΙΣΗ ΠΡΟΣΩΠΙΚΟΥ 

Η οργανωτική σύνθεση των θέσεων του προσωπικού 
του Ο.Ν.Α. είναι η ακόλουθη: 

1. - ΤΑΚΤΙΚΟ ΠΡΟΣΩΠΙΚΟ ΣΕ ΜΟΝΙΜΕΣ ΘΕΣΕΙΣ 

α) Μια (1) θέση κλάδου ΠΕ- Καθηγητών (Φυσικής Αγω¬ 
γής), με διαβάθμιση Δ-Α. 

β) Μια (1) θέση κλάδου ΔΕ - Τεχνιτών (Οικοδομικών -σι¬ 
δηρουργικών εργασιών), με διαβάθμιση Δ-Α. 

Για τον τρόπο και τα προσόντα διορισμού, τις υποχρε¬ 
ώσεις και τα δικαιώματα προσωπικού, εφαρμόζονται κατ’ 
αναλογία οι διατάξεις του Ν. 1188/81 του Κώδικα Κατα- 
στάσεως Δη μοτικών και Κοινοτικών Υπαλλήλων και οι δια¬ 
τάξεις νόμων, εγκυκλίων, διαταγών που ισχύουν κάθε φο¬ 
ρά για το προσωπικό των Ο.Τ.Α. 

Οι προσλήψεις του προσωπικού θα γίνονται ύστερα 
από απόφαση του Διοικητικού Συμβουλίου, εφαρμοζομέ- 
νων όλων των διαδικασιών που απαιτούνται, σύμφωνα με 
τις διατάξεις της νομοθεσίας που ισχύει κάθε φορά. 

ΑΡΘΡΟ 4ο - ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ 

Α. Τμήμα Διοίκησης Οικονομικού και Διαχείρισης 

Ασκεί τη Διοικητική Μέριμνα και την Οικονομική Διαχεί¬ 
ριση του Ο.Ν.Α., ειδικότερα: 

• Τηρείτο πρωτόκολλο εισερχομένων και εξερχόμενων 
εγγράφων. 

• Παραλαμβάνειτην αλληλογραφία την οποία και θέτει 
υπόψη του Προέδρου. 

• Καταχωρεί στο πρωτόκολλο όλα τα εισερχόμενα και 
εξερχόμενα έγγραφα τα οποία δακτυλογραφεί και φρο¬ 
ντίζει για την ταχεία διεκπεραίωσή τους, μετά την υπο¬ 
γραφή τους. 


• Μετέχει σε όλες τις συνεδριάσεις του Διοικητικού 
Συμβουλίου και βοηθά το Γραμματέα του, στην τήρηση 
των Πρακτικών. 

• Συντάσσει, με τις οδηγίες του Προέδρου και δακτυ¬ 
λογραφεί τις αποφάσεις του Διοικητικού Συμβουλίου και 
φροντίζει για την προώθησή τους προς το Δημοτικό Συμ¬ 
βούλιο ή την Περιφέρεια Νοτίου Αιγαίου, κατά περίπτω¬ 
ση, για τις κατά νόμο παραπέρα ενέργειες. 

• Προγραμματίζει, μετιςοδηγίεςτου Προέδρου και ορ¬ 
γανώνει τις δημόσιες σχέσεις, ενημερώνει το κοινό και 
ασχολείται με τη σύνταξη - έκδοση και διανομή ενημερω¬ 
τικών δελτίων. 

• Προβάλλει τις δραστηριότητες του ΟΝΑ από τα μέσα 
μαζικής ενημέρωσης και τηρεί αρχείο των δημοσιεύσεων 
του τύπου που αναφέρονται στις δραστηριότητες του 
ΟΝΑ γενικά. 

• Μεριμνά για την έγκαιρη είσπραξη των εσόδων του 
ΟΝΑεκδίδονταςτα σχετικά και απαραίτητα δικαιολογητι- 
κά. 

• Συντάσσει τον ετήσιο πρ/σμό εσόδων και εξόδων του 
ΟΝΑ και εισηγείται στο Διοικητικό Συμβούλιο τη διενέρ- 
γειατροποποιήσεώντου κατάτη διάρκειατης ισχύοςτου, 
εφόσον υπάρξει ανάγκη προς τούτο. 

• Καταρτίζει τον απολογισμό του ΟΝΑ, μεριμνά για την 
έγκρισή του από το Διοικητικό Συμβούλιο καθώς και στη 
συνέχεια από το Δημοτικό Συμβούλιο και την αποστολή 
των απολογιστικών στοιχείων για τον κατά νόμο έλεγχο, 
όπως ο νόμος ορίζει. 

• Τηρεί και φυλάσσει τα προβλεπόμενα από το νόμο λο¬ 
γιστικά βιβλία, συγκεντρώνει και απεικονίζει λογιστικά σ’ 
αυτά τα αποτελέσματα της εκτέλεσης του πρ/σμού εσό¬ 
δων και εξόδων του ΟΝΑ, παρακολουθεί την κίνηση του 
χρηματικού υπολοίπου προς αποφυγή υπερβάσεων. 

• Ασχολείται με την προμήθεια του πάσης φύσεως υλι¬ 
κού που είναι απαραίτητο για την εξασφάλιση της ομαλής 
λειτουργίας του ΟΝΑ και προσπαθεί να πετυχαίνει τη 
συμφερότερη τιμή χωρίς να παραγνωρίζει την ποιότητα 
του προς προμήθεια υλικού. 

• Μεριμνά για την έκδοση των απαραίτητων εντύπων 
προμηθειών, σύνταξη των πρωτοκόλλων παραλαβής του 
πάσης φύσεως υλικού, την υπογραφή τους από τα αρμό¬ 
δια όργανα, τη φύλαξη του υλικού, τη καταχώρησή του 
στο ειδικό βιβλίο αποθήκης και τη διακίνησή του. 

• Ασχολείται με την εκκαθάριση κάθε δαπάνης, ελέγχει 
τη νομιμότητα των δικαιολογητικών και των άλλων παρα¬ 
στατικών στοιχείων. 

• Εκδίδει τα πάσης φύσεως χρηματικά εντάλματα τα 
οποία και προσυπογράφει. 

• Εκτελεί και κάθε πρόσθετη εργασία που έχει σχέση με 
τη διοικητική και οικονομική διαχείριση του ΟΝΑ και γενι¬ 
κά κάθε εργασία που του αναθέτει ο Πρόεδρος του Διοι¬ 
κητικού Συμβουλίου. 

Β. ΤΜΗΜΑ ΑΘΛΗΤΙΣΜΟΥ ΚΑΙ ΨΥΧΑΓΩΓΙΑΣ 

Ασχολείται γενικά για την υλοποίηση των σκοπών του 
Ο.Ν.Α. και ειδικότερα: 

• Επεξεργάζεται στοιχεία και υποβάλλει προτάσεις για 
την πραγμάτωση των σκοπών του Ο.Ν.Α., με τους καλύ¬ 
τερους κατά το δυνατόν όρους και προϋποθέσεις. 

• Μεριμνά γιατη διοργάνωση των διάφορων αθλητικών 
εκδηλώσεων, προγραμματίζει και συντονίζει την πραγμά¬ 
τωσή τους. 

ΑΡΘΡΟ 5ο ΠΡΟΣΩΠΙΚΟ - ΠΕΡΙΟΥΣΙΑ 

Σε περίπτωση διάλυσης του Ο.Ν.Α., η περιουσία του, 
όσο και το προσωπικό του, απορροφούνται από το Δήμο 
Ποσειδωνίας. 

ΑΡΘΡΟ 6ο ΙΣΧΥΣ 

Η ισχύς του Οργανισμού αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

ΑΡΘΡΟ 7ο (ΑΚΡΟΤΕΛΕΥΤΙΟ) ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης, θα προκληθεί 
δαπάνη η οποία θα βαρύνει τον προϋπολογισμό του Δή¬ 


μου Ποσειδωνίας εφόσον απαιτηθεί να γίνουν προσλή¬ 
ψεις του τακτικού προσωπικού και θα εγγράφει γι’ αυτό 
ανάλογου ύψους πίστωση. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 14Φεβρουαρίου 2003 

Η Γενική Γραμματέας Περιφέρειας 
ΜΑΡΘΑ ΣΗ ΜΑΝΤΩΝ Η 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




